CELEX: C2004/300/87
Language: fi
Date: 2004-12-04 00:00:00
Title: Asia T-368/04: Luc Verheydenin 13.9.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/44
            
         Luc Verheydenin 13.9.2004 Euroopan yhteisöjen komissiota vastaan nostama kanne
   (Asia T-368/04)
   (2004/C 300/87)
   Oikeudenkäyntikieli: ranska
   Luc Verheyden, kotipaikka Angera (Italia), on nostanut 13.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on avocat Eric Boigelot.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kantajan esimiehen 4.2.2004, 24.2.2004 ja 27.2.2004 tekemät päätökset
            
         
               —
            
            
               kumoaa nimittävän viranomaisen päätöksen, joka koskee 1.6.2004 tehtyä ja 14.6.2004 saapunutta valitusta (R/159/04)
            
         
               —
            
            
               kumoaa kaikki menettelyn kuluessa tehtävät päätökset
            
         
               —
            
            
               velvoittaa vastaajan suorittamaan vahingonkorvausta 30 lomapäivästä, joita ei ole pidetty ja joita ei ole maksettu rahana, virkamiehiin sovellettavien henkilöstösääntöjen liitteessä V olevan 4 artiklan 2 kohdan mukaisesti 5,25 %:n korkoineen kanteen vireilletulosta lukien
            
         
               —
            
            
               velvoittaa vastaajan maksamaan henkisestä kärsimyksestä sekä urakehitykselle aiheutuneesta haitasta vahingonkorvausta, jonka kohtuulliseksi määräksi on arvioitu 12.500 euroa. Kantaja varaa tilaisuuden korottaa tai pienentää määrää oikeudenkäynnin aikana
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vastustaa päätöstä, jossa hänelle ei myönnetty lomapäivien siirtoa vuodelle 2004. Kanteensa tueksi kantaja vetoaa henkilöstösääntöjen 25 ja 57 artiklan sekä henkilöstösääntöjen liitteessä V olevan 4 artiklan, joka sisältää lomien myöntämistä koskevat yksityiskohtaiset säännöt, virheelliseen soveltamiseen, minkä lisäksi kantaja vetoaa hyvän hallintotavan, yhdenvertaisen kohtelun periaatteen ja luottamuksensuojan periaatteen noudattamatta jättämiseen, sekä ilmeiseen arviointivirheeseen.